CELEX: C2004/094/52
Language: el
Date: 2004-04-17 00:00:00
Title: Υπόθεση C-75/04: Αίτηση για την έκδοση προδικαστικής αποφάσεως που υπέβαλε το Hοf νan Berοep te Antwerpen με απόφαση της 11ης Φεβρουαρίου 2004 στην υπόθεση Ministerie νan Financiën κατά 1) […], 2) Hanssens Hendrik, 3) Νerhοeνen Rudi, 4) Wοrld Wide Shipping and Fοrwarding και 5) […]

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/24
            
         Αίτηση για την έκδοση προδικαστικής αποφάσεως που υπέβαλε το Hοf νan Berοep te Antwerpen με απόφαση της 11ης Φεβρουαρίου 2004 στην υπόθεση Ministerie νan Financiën κατά 1) […], 2) Hanssens Hendrik, 3) Νerhοeνen Rudi, 4) Wοrld Wide Shipping and Fοrwarding και 5) […]
   (Υπόθεση C-75/04)
   (2004/C 94/52)
   Με απόφαση της 11ης Φεβρουαρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 17 Φεβρουαρίου 2004, το Hοf νan Berοep te Antwerpen, στο πλαίσιο της διαφοράς μεταξύ, αφενός, Ministerie νan Financiën και, αφετέρου, 1) […], 2) Hanssens Hendrik, 3) Νerhοeνen Rudi, 4) Wοrld Wide Shipping and Fοrwarding και 5) […], που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Πρέπει για τη γένεση τελωνειακής οφειλής κατά το άρθρο 201 επ. του Κοινοτικού Τελωνειακού Κώδικα (κανονισμού ΕΟΚ 2913/92 του Συμβουλίου της 12ης Οκτωβρίου 1992 (1)), επί μη εκκαθαρίσεως εγγράφων Τ1 που εκδόθηκαν για την προς διάφορες χώρες εξαγωγή μη κοινοτικών εμπορευμάτων υπό διαμετακόμιση (εν προκειμένω, κλωστοϋφαντουργικών προϊόντων / Τ-shirts) όπου η μη εκκαθάριση είναι συνέπεια προηγούμενης αφαιρέσεως των εμπορευμάτων από την τελωνειακή επιτήρηση, να ληφθεί υπόψη η πρώτη παράβαση, δηλαδή η αφαίρεση από τη διαμετακόμιση, ή η επόμενη παράβαση που συνίσταται στη μη εκκαθάριση των σχετικών εγγράφων Τ1, ή, με άλλα λόγια, γεννάται βάσει των άρθρων 203, παράγραφος 1, και 215, παράγραφος 1, του Κοινοτικού Τελωνειακού Κώδικα ή των άρθρων 204, παράγραφος 1, και 215, παράγραφος 3, του Κοινοτικού Τελωνειακού Κώδικα τελωνειακή οφειλή εις βάρος του καλόπιστου διασαφητή για μη εκκαθάριση εγγράφων Τ1 συνεπεία προηγούμενης, και άσχετης με αυτόν, αφαιρέσεως από τη διαμετακόμιση;
            
         
               2)
            
            
               Δύναται ο διασαφητής να επικαλεστεί τις εγγυήσεις του άρθρου 222 του Κοινοτικού Τελωνειακού Κώδικα αν τα άρθρα 204, παράγραφος 1, και 215, παράγραφος 3, του Κοινοτικού Τελωνειακού Κώδικα έχουν εφαρμογή στην περίπτωση που ο διασαφητής βρίσκεται αντιμέτωπος με μη εκκαθάριση των εκδοθέντων από αυτόν εγγράφων Tl συνεπεία προηγούμενης, και άσχετης με αυτόν, απατηλής αφαιρέσεως μη κοινοτικών εμπορευμάτων (εν προκειμένω, κλωστοϋφαντουργικών προϊόντων) από τη διαμετακόμιση ή, με άλλα λόγια, έχει εφαρμογή σε συνδυασμό με τα άρθρα 204, παράγραφος 1, και 215, παράγραφος 3, του Κοινοτικού Τελωνειακού Κώδικα το άρθρο 222 του Κοινοτικού Τελωνειακού Κώδικα, το οποίο, μεταξύ άλλων, παραπέμπει στον γενικό κανόνα του άρθρου 203 του Κοινοτικού Τελωνειακού Κώδικα, του οποίου το άρθρο 204 του Κοινοτικού Τελωνειακού Κώδικα είναι μια ειδικότερη διάταξη εφαρμογής;
            
         
      (1)  ΕΕ L 302, της 19ης Οκτωβρίου 1992, σ. 1.